OpenLLM-France/wikimedia huggingface dataset:
# Jean Fontenay

Jean Fontenay (Hirel, 23 de juliol de 1911 – Saint-Malo, 21 de maig de 1975), nascut Fontenat, va ser un ciclista francès que fou professional entre 1934 i 1939 i un cop finalitzada la guerra el 1947. El seu principal èxit esportiu fou vestir el mallot groc del Tour de França durant 2 etapes en l'edició de 1939.
Jean Fontenay tenia dos germans que també foren ciclistes: Joseph, professional de 1930 a 1931; i Léon, professional el 1937.

## Palmarès

* 1935
** 1r al Gran Premi Wolber
** Vencedor d'una etapa del Tour de l'Oest
* 1936
** Vencedor d'una etapa de la París-Niça
* 1938
** 1r a Manche-Océan

### Resultats al Tour de França

* 1931. Abandona (3a etapa)
* 1935. 25è de la classificació general
* 1938. 24è de la classificació general
* 1939. 42è de la classificació general. Portador del mallot groc durant 2 etapes

## Referències

* ↑ Archives départementales d'Ille-et-Vilaine, commune d'Hirel, année 1911, acte de naissance 9 (amb menció marginal de la mort)
* ↑ «FONTENAY Jean (Jean, Baptiste, Pierre)». [Consulta: 18 novembre 2024].
* ↑ Yves-Marie Evanno, "Du cliquetis des pédales au bruit des bottes : un été cycliste perturbé en Bretagne (juillet-septembre 1939)", En Envor, revue d'histoire contemporaine en Bretagne, 2, estiu de 2013, en línia

## Enllaços externs

* Fitxa a www.sitiodeciclismo.net
# Adrian Biddle

Adrian Biddle, BSC (1952, Woolwich, Londres – 2005, Londres), va ser un director de fotografia de cinema anglès.

## Biografia

Biddle era un bon nedador esportiu de jove i per això va entrar dins la indústria cinematogràfica quan l'any 1969 el fotògraf aquàtic Egil Woxholt el va contractar com aprenent seu. Sense aparèixer als crèdits, Adrian va treballar en la pel·lícula de James Bond, On Her Majesty's Secret Service (1969) i en Murphy's War (1971).Després, Biddle treballà per a la companyia R.S.A. d'anuncis comercials de Ridley Scott.
Després de treballar d'operador del focus a Alien, Biddle tornà a treballar en els anuncis. El seu anunci més famós va ser 1984 dirigit per Ridley Scott, per la companyia Apple. James Cameron va contractar Biddle per Aliens (1986) quan Dick Bush va mantenir diferències creatives amb Cameron.
Biddle va participar posteriorment en unes 25 pel·lícules incloent Thelma and Louise (1991), per la qual va rebre una nominació a l'Oscar a la millor Direcció de Fotografia. L'any 1998 va ser votat The European Cinematographer of the Year pel seu treball a The Butcher Boy. El darrer film on va treballar, abans de morir d'un infart cardíac, va ser V for Vendetta (2006) el qual va ser dedicat a la seva memòria.
El seu germà, Adam Biddle, també es dedica a la direcció de fotografia.

## Filmografia

| Any | Títol |
| 1986 | Aliens |
| 1987 | The Princess Bride |
| 1988 | Willow |
| 1989 | The Dawning |
| 1989 | The Tall Guy |
| 1991 | Thelma and Louise |
| 1992 | 1492: Conquest of Paradise |
| 1994 | El tresor de Curly (City Slickers II: The Legend of Curly's Gold) |
| 1995 | Judge Dredd |
| 1996 | 101 Dàlmates |
| 1997 | The Butcher Boy |
| 1997 | Event Horizon |
| 1997 | Criatures ferotges (Fierce Creatures) |
| 1998 | Holy Man |
| 1999 | The World Is Not Enough |
| 1999 | The Mummy |
| 2000 | El pes de l'aigua (The Weight of Water) |
| 2000 | Gangster No. 1 |
| 2000 | 102 Dalmatians |
| 2001 | The Mummy Returns |
| 2002 | Reign of Fire |
| 2003 | Shanghai Knights |
| 2004 | Bridget Jones: The Edge of Reason |
| 2004 | Laws of Attraction |
| 2005 | Malefici (An American Haunting) |
| 2006 | V for Vendetta |

## Referències

* ↑ «BSC Members | British Society of Cinematographers». [Consulta: 28 setembre 2024].
* ↑ Alien Quadrillogy DVD Set, Aliens Special Features: 'This Time Its War' (1985) production documentary
* ↑ Mitchell2005-12-09T04:00:00+00:00, Wendy. «Cinematographer Adrian Biddle dies aged 53» (en anglès). [Consulta: 28 setembre 2024].
* ↑ «Archive - European Film Awards». [Consulta: 28 setembre 2024].
* ↑ French, Philip «V for Vendetta» (en anglès). The Observer, 19-03-2006. ISSN: 0029-7712.
* ↑ «Adam Biddle | Prime TV». [Consulta: 28 setembre 2024].

## Enllaços externs

* Guardian Unlimited obituary
# Jens Kristian Jensen

Jens Kristian Jensen (Pedersborg, Sorø, 22 de març de 1885 – Vordingborg, 27 de març de 1956) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Jens Kristian Jensen Olympic Results». sports-reference.com. Arxivat de l'original el 16 de desembre 2012. [Consulta: 19 octubre 2016].
# Pteromys

Pteromys és un gènere d'esquirols originaris del nord d'Euràsia. Fan 12–22,8 cm de llargada, sense comptar la cua, que mesura 10,8–12,7 cm. L'espècie P. volans pesa aproximadament 90–170 g. Tenen els pèls llargs, fins i suaus. La coloració de les parts superiors va des del gris argentat clar fins al gris-camussa, mentre que les parts inferiors i la superfície interna de les potes i el patagi són de color blanc-camussa. Se n'han trobat restes fòssils a Aomori (Japó).

## Referències

* 1 2 Entrada «Pteromys» de la Paleobiology Database (en anglès). [Consulta: 20 desembre 2022].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# 6-Fosfat de fructosa

El 6-fosfat de fructosa (també coneguda com a èster de Neuberg) és una molècula de fructosa fosforilada al carboni 6. És un dels diversos fructosafosfats possibles. La forma β-D d'aquest compost és molt comú a les cèl·lules. La major part de glucosa i fructosa que entra en un organisme acabarà sent transformada en aquest compost en algun punt. El nom èster de Neuberg prové del bioquímic alemany Carl Neuberg. El 1918, va trobar que el compost (més tard identificat com a fructosa 6-fosfat) es va produir per hidròlisi àcida suau de fructosa 2,6-bisfosfat.

## Referències

* ↑ Berg, Jeremy M. Biochemistry. 5th. New York: W.H. Freeman and Company, 2002. ISBN 0-7167-3051-0.
* ↑ Nelson, D. L.; Cox, M. M. "Lehninger, Principles of Biochemistry" 3rd Ed. Worth Publishing: New York, 2000. ISBN 1-57259-153-6.
* ↑ Fruton, Joseph S. Proteins, Enzymes, Genes : La interacció de la química i la biologia. Yale University Press: New Haven, 1999. pàg. 292
Via metabòlica de la glicòlisi :
| Glucosa | Hexoquinasa | Hexoquinasa | Glucosa 6-fosfat | Glucosa-6-fosfat isomerasa | Glucosa-6-fosfat isomerasa | Fructosa 6-fosfat | fosfofructoquinasa-1 | fosfofructoquinasa-1 | Fructosa 1,6-bisfosfat | Fructosa bifosfat aldolasa | Fructosa bifosfat aldolasa |
| | ATP | ADP | | | | | ATP | ADP | | | |
| Dihidroxiacetona fosfat | | Gliceraldehid 3-fosfat | Triosafosfat isomerasa | Triosafosfat isomerasa | Triosafosfat isomerasa | Gliceraldehid 3-fosfat | Gliceraldehide-3-fosfat deshidrogenasa | Gliceraldehide-3-fosfat deshidrogenasa | Gliceraldehide-3-fosfat deshidrogenasa | 1,3-bifosfoglicerat |
| | | | | | | | NAD$^+$ + P$_i$ | NADH + H$^+$ | | |
| | + | | | | 2 | | | | 2 | |
| Fosfoglicerat quinasa | Fosfoglicerat quinasa | Fosfoglicerat quinasa | 3-fosfoglicerat | Fosfoglicerat mutasa | Fosfoglicerat mutasa | Fosfoglicerat mutasa | 2-fosfoglicerat | Fosfopiruvat hidratasa(enolasa) | Fosfopiruvat hidratasa(enolasa) | Fosfopiruvat hidratasa(enolasa) | Fosfoenolpiruvat | Piruvat quinasa | Piruvat quinasa | Piruvat quinasa | Piruvat |
| ADP | ATP | | | | | | | | H$_2$O | | | ADP | ATP | | |
| | | 2 | | | | 2 | | | | 2 | | | | 2 | |
# Oscar Olstad

Hans Oscar Olsen Olstad (Tune, Sarpsborg, Østfold, 23 de juny de 1887 – Sarpsborg, 2 d'abril de 1977) va ser un gimnasta noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs per equips, sistema suec del programa de gimnàstica, com a membre de l'equip noruec.

## Referències

* ↑ «Erling Jensen Olympic Results». sports-reference.com. Arxivat de l'original el 13 de desembre 2012. [Consulta: 30 gener 2017].
# Íncube (pel·lícula)

Íncube (títol original en anglès: Incubus o The Incubus) és una pel·lícula canadenca realitzat per John Hough, estrenada l'any 1982. Aquesta pel·lícula ha estat doblada al català.

## Argument

La història té lloc en la petita comunitat de Galen. Sam Cordell, un metge, i el xèrif Hank Walden bruscament han d'enfrontar-se a una sèrie de violacions estranyes en les quals totes les dones han mort d'un traumatisme violent patit en el curs dels atacs. Un jove (McIntosh) té malsons on veu aquests atacs i tem poder ser sense voler responsable d'aquestes morts. Però l'horrible veritat és que un íncube, un dimoni sexual, agafa les dones i està a punt d'anar a la ciutat.

## Repartiment

* John Cassavetes: Dr. Sam Cordell
* John Ireland: Hank Walden
* Kerrie Keane: Laura Kincaid
* Erin Noble: Jenny Cordell
* Helen Hughes: Agatha Galen
* Duncan McIntosh: Tim Galen
* Harvey Atkin: Joe Prescott
* Harry Ditson: El tinent Drivas
* Mitch Martin: Mandy Pullman
* Matt Birmà: Roy Seeley

## Notes

* ↑ Tot i que el títol oficial és Incubus, molts pòsters i fonts la titulen The Incubus.

## Referències

Viccionari
* 1 2 Títol en català a ésAdir
* ↑ Fry, Carrol. Cinema of the Occult: New Age, Satanism, Wicca, and Spiritualism in Film (en anglès). Madison (Nova Jersey): Fairleigh Dickinson University Press, 2008. ISBN 978-0-934-22395-9.
* ↑ «The Incubus (1982)». Rotten Tomatoes. [Consulta: 15 maig 2015].
* ↑ «The Incubus». The New York Times.
# Premi Cóndor de Plata a la millor sèrie i/o telefilm

El Premi Cóndor de Plata a la Millor Sèrie i/o telefilm és un dels guardons lliurats anualment per l'Asociación de Cronistas Cinematográficos de la Argentina.
Aquest premi es va incloure a causa dels canvis en la formes de distribució i exhibició de continguts. Tenint en compte que no són només les sales de cinemes les que alberguen les pel·lícules sinó també les multiplataformes que generen continguts propis.
Va ser lliurat per primera vegada en el 64è lliurament dels Premis Cóndor de Plata, realitzada l'any 2016. En aquesta primera edició del premi es van decidir incloure continguts realitzats per cineastes i/o presentats en festivals de cinema i que no hagin estat realitzats exclusivament per a televisió. Des dels anys 2016 a 2018 el premi es va denominar "Premi Còndor de Plata al millor audiovisual per a plataformes digitals".

## Guanyadors i nominats

| Any | Sèrie o Telefilm | Direcció |
| 2016 |
| 2016 | Historia de un clan | Luis Ortega |
| 2016 | Cromo | Lucía Puenzo, Nicolás Puenzo y Pablo Fendrik |
| 2016 | Daemoniun: Soldado de Inframundo | Pablo Parés |
| 2016 | Fantasmas de la ruta | José Celestino Campusano |
| 2016 | La casa | Diego Lerman |
| 2017 |
| 2017 | Nafta Súper | Nicanor Loreti i Leonardo Oyola |
| 2017 | Desarme | Hernán Fernández |
| 2017 | La educación del rey | Santiago Estévez |
| 2017 | Pequeña Babilonia | Hernán Moyano |
| 2017 | Tierra de rufianes | Federico Moreno Breser |
| 2018 |
| 2018 | Un gallo para Esculapio | Bruno Stagnaro |
| 2018 | Adán Buenosayres. La película | Juan Villegas |
| 2018 | El hombre más chiquito del mundo | Juan Pablo Zaramella |
| 2018 | El jardín de bronce | Pablo Fendrik i Hernán Goldfrid |
| 2018 | La sangre del Gallo | Mariano i Eric Dawidson |
| 2019 |
| 2019 | El marginal 2 | Alejandro Ciancio i Israel Adrián Caetano |
| 2019 | La caída | Mario Segade |
| 2019 | La chica que limpia | Lucas Combina |
| 2019 | Morir de amor | Anahí Berneri |
| 2019 | Un gallo para esculapio 2 | Bruno Stagnaro |

## Referències

* ↑ Escribiendo Cine. «Cóndor de Plata 2016: Todos los nominados», 07-03-2016. Arxivat de l'original el 2016-04-05. [Consulta: 26 agost 2017].
* ↑ Clarín. «El patrón..., la gran ganadora de los Cóndor de Plata», 04-10-2016. [Consulta: 26 agost 2017].
* ↑ Clarín. «Se entregan los Cóndor de Plata», 02-10-2016. [Consulta: 26 agost 2017].
* ↑ La Nación. «Premios Cóndor de Plata 2017: todos los ganadores» (en español), 08-08-2017. Arxivat de l'original el 2018-06-15. [Consulta: 26 agost 2017].
* ↑ Escrbiendo Cine. «Cóndor de Plata 2017: Todos los nominados», 12-03-2017. Arxivat de l'original el 2020-10-26. [Consulta: 26 agost 2017].
* ↑ «Còpia arxivada». Arxivat de l'original el 2018-08-15. [Consulta: 3 gener 2022].
* ↑ «Còpia arxivada». Arxivat de l'original el 2021-11-11. [Consulta: 3 gener 2022].
* ↑ La Nación. «Premios Cóndor de Plata 2019: todos los ganadores» (en español), 27-08-2019. [Consulta: 3 setembre 2019].
* ↑ La Nación. «Premios Cóndor de Plata 2019: se dieron a conocer los nominados» (en español). [Consulta: 13 maig 2019].
# Gambierdiscus

Gambierdiscus és un gènere d'algues dinoflagel·lades que poden causar la toxina de la ciguatera. Hi ha més de 40 espècies de Gambierdiscus que encara no han estat classificades.

## Referències

* 1 2 «Gambierdiscus». Encyclopedia of Life. [Consulta: 19 desembre 2016].
* ↑ «Cook Islands Biodiversity : Gambierdiscus toxicus - Ciguatera Dinoflagellate». Cookislands.bishopmuseum.org. [Consulta: 8 juny 2012].
# Universitat Agroecològica Nacional de Jitòmir

La Universitat Agroecològica Nacional de Jitòmir és l'única institució agrària d'educació superior amb un perfil ecològic a Ucraïna i l'única universitat amb estatus nacional a l'⁣óblast de Jitòmir. La Universitat ofereix especialitats en la majoria dels sectors econòmics nacionals en la Polèsia ucraïnesa (óblast de Jitòmir, Rivne i Volyn). La universitat compta amb uns 7.000 estudiants i es divideix en vuit facultats (Agronomia, Tecnologia de Producció i Processament Animal, Veterinària, Enginyeria Agrícola i Energètica, Ecologia i Dret, Silvicultura, Comptabilitat i Finances, Economia i Gestió) i 42 departaments.
La Universitat Agroecològica Nacional de Jitòmir es va convertir el 6 de juliol de 2017 a la primera entre les universitats agrícoles nacionals i la segona institució d'educació superior d'⁣Ucraïna a unir-se a la EUROSCI Network, una xarxa d'actors acadèmics internacionals que reuneix universitats, centres de recerca, departaments i grups d'experts amb un interès compartit a l'estudi de la Unió Europea i la integració europea des d'un punt de vista científic. Una prioritat de l'activitat internacional d'aquest centre és proporcionar als estudiants l'oportunitat d'estudiar les últimes tecnologies agrícoles i l'organització d'activitats comercials en el camp del desenvolupament agrícola a les economies agrícoles del Regne Unit, Alemanya, França, Dinamarca, Països Baixos, Polònia, i Estats Units.

## Referències

* ↑ «About the university». Zhytomyr National Agroecological University. Arxivat de l'original el 2023-12-04. [Consulta: 18 març 2018].
* ↑ «Zhytomyr Agrouniversity is the second university of the country that joined the EUROSCI Network». [Consulta: 18 març 2018].
* ↑ «У ЖНАЕУ вивчатимуть євроінтеграцію у межах EUROSCI Network». Ministerio de Educación y Ciencia de Ucrania. Arxivat de l'original el 2019-03-02. [Consulta: 18 març 2018].
* ↑ «У ЖНАЕУ вивчатимуть євроінтеграцію у межах EUROSCI Network». [Consulta: 18 març 2018]. Arxivat 2019-12-22 a Wayback Machine.
* ↑ Житомирський національний агроекологічний університет
# Rolf Robach

Rolf (Realf) Robach (Oslo, 6 de desembre de 1885 – Oslo, 10 de juny de 1963) va ser un gimnasta noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs per equips, sistema suec del programa de gimnàstica, com a membre de l'equip noruec.

## Referències

* ↑ «Realf Robach Olympic Results». sports-reference.com. Arxivat de l'original el 17 de desembre 2012. [Consulta: 31 gener 2017].
# Gran Premi de Mònaco del 2002

Resultats del Gran Premi de Mònaco de Fórmula 1 de la temporada 2002, disputat al circuit urbà de Montecarlo el 26 de maig del 2002.

## Resultats de la cursa

| Pos | No | Pilot | Equip | Voltes | Temps/ Retir. | Pos. de sort. | Punts |
| 1 | 3 | David Coulthard | McLaren - Mercedes | 78 | 1h 45' 39. 055 | 2 | 10 |
| 2 | 1 | Michael Schumacher | Ferrari | 78 | + 1.050 s | 3 | 6 |
| 3 | 5 | Ralf Schumacher | Williams - BMW | 78 | + 67.450 s | 4 | 4 |
| 4 | 14 | Jarno Trulli | Renault | 77 | + 1 Volta | 7 | 3 |
| 5 | 9 | Giancarlo Fisichella | Jordan - Honda | 77 | + 1 Volta | 11 | 2 |
| 6 | 20 | Heinz-Harald Frentzen | Arrows - Cosworth | 77 | + 1 Volta | 12 | 1 |
| 7 | 2 | Rubens Barrichello | Ferrari | 77 | + 1 Volta | 5 | |
| 8 | 7 | Nick Heidfeld | Sauber - Petronas | 76 | + 2 Voltes | 17 | |
| 9 | 16 | Eddie Irvine | Jaguar - Cosworth | 76 | + 2 Voltes | 21 | |
| 10 | 17 | Pedro de la Rosa | Jaguar - Cosworth | 76 | + 2 Voltes | 17 | |
| 11 | 23 | Mark Webber | Minardi - Asiatech | 76 | + 2 Voltes | 23 | |
| 12 | 21 | Enrique Bernoldi | Arrows - Cosworth | 76 | + 2 Voltes | 21 | |
| Ret | 24 | Mika Salo | Toyota | 69 | Frens | 9 | |
| Ret | 8 | Felipe Massa | Sauber - Petronas | 63 | Accident | 13 | |
| Ret | 12 | Olivier Panis | BAR - Honda | 51 | Col·lisió | 18 | |
| Ret | 15 | Jenson Button | Renault | 51 | Col·lisió | 8 | |
| Ret | 6 | Juan Pablo Montoya | Williams - BMW | 46 | Motor | 1 | |
| Ret | 11 | Jacques Villeneuve | BAR - Honda | 44 | Part mecànica | 14 | |
| Ret | 4 | Kimi Räikkönen | McLaren - Mercedes | 41 | Col·lisió | 6 | |
| Ret | 22 | Alex Yoong | Minardi - Asiatech | 29 | Accident | 22 | |
| Ret | 10 | Takuma Sato | Jordan - Honda | 22 | Virolla | 16 | |
| Ret | 25 | Allan McNish | Toyota | 15 | Accident | 10 | |

## Altres

* Pole: Juan Pablo Montoya 1' 16. 676
* Volta ràpida: Rubens Barrichello 1' 18. 023 (a la volta 68)

## Referències

* «La web Oficial de la Fórmula 1». [Consulta: 23 abril 2010].
# Ciutadana Ruth

Ciutadana Ruth (títol original: Citizen Ruth) és una pel·lícula estatunidenca dirigida per Alexander Payne el 1996. Ha estat doblada al català.

## Argument

Ruth Stoops és una toxicòmana, però un dia cau embarassada, tot i que ha ja tingut quatre fills dels quals no se'n ocupa. Se li imposen algunes decisions: el jutge la vol empènyer a avortar, però els pro-vida l'ajuden ... és llavors la joguina de la disputa pro-vida / pro-tria.

## Repartiment

* Laura Dern: Ruth Stoops
* Swoosie Kurtz: Diane
* Kurtwood Smith: Norm Stoney
* Mary Kay Place: Gail Stoney
* Kelly Preston: Rachel
* M. C. Gainey: Harlan
* Kenneth Mart: Dr. Charlie
* David Graf: el jutge Richter
* Tippi Hedren: Jessica Weiss
* Burt Reynolds: Blaine Gibbons
* Alicia Witt: Cheryl Stoney
* Diane Ladd: Mare de Ruth (no surt als crèdits)

## Premis i nominacions

* Festival internacional de cinema de Tessalònica 1996: millor guió
* 1996: Festival de Sundance: Nominada al Gran Premi del Jurat
* 1996: Festival de Montreal: Millor actriu (Laura Dern)

## Referències

* ↑ «Ciutadana Ruth». esadir.cat.
* ↑ «Citizen Ruth». The New York Times.
# Prästänkan

Prästänkan (en suec "La vídua del pastor") és una pel·lícula sueca de comèdia dramàtica del 1920 dirigida per Carl Theodor Dreyer. El seu guió està basat en la història Prestekonen de Kristofer Janson.

## Sinopsi

A Noruega, el jove Söfren, candidat al pastorat en un poble, per obtenir aquest càrrec hauria de casars-se amb la vídua de l'anterior pastor, Dame Marguerite. Té més de setanta anys i ha tingut tres marits. Söfren es casa amb ella de totes maneres. Tanmateix, contracta a la Mari, de qui està enamorat, com a criada al presbiteri i la fa passar per germana seva. El seu objectiu és acabar amb la vella: intenta, disfressant-se de diable, matar-la de por, però fracassa estrepitosament. En altres circumstàncies, treu una escala d'una golfa, de manera que ella es trenqui el coll: tanmateix, és la Mari qui és la víctima. Dame Marguerite es compromet a tractar-la i acaba salvant-li la vida. A partir d'aleshores, Söfren li confia la veritat. Aleshores la vella decideix deixar-se morir. Mari i Söfren s'uniran, però, aclaparats i agraïts, retraran homenatge a Dame Marguerite.

## Repartiment

* Einar Röd - Söfren
* Hildur Carlberg - Margarete Pedersdotter
* Greta Almroth - Mari
* Olav Aukrust - Primer candidat
* Emil Helsengreen - Steinar el jardiner
* Mathilde Nielsen - Gunvor
* Lorentz Thyholt - el bidell
* Kurt Welin - Segon Candidat

## Producció

Tant els plans exteriors com els interiors es van filmar a l'Església de fusta de Garmo i al museu Maihaugen.

## Sobre la restauració

L'Institut de Cinema Suec va escanejar un negatiu duplicat d'acetat derivat d'un màster d'acetat fet a partir del negatiu de la càmera ara perdut el 2018. Els intertítols complets es van tornar a crear a partir d'una llista de text original, amb un disseny basat en un grapat de títols flash supervivents al màster. L'esquema de colors tant amb matisos com amb tonalitats també es va tornar a crear a partir de notes del màster.

## Referències

* ↑ «Progressive Silent Film List: Prästänkan». Silent Era. [Consulta: 3 novembre 2008].
* ↑ «Prästänkan (1920) The Parson's Widow», 28-06-2018.
* ↑ Robert Osborne, Turner Classic Movies
* ↑ «Prästänkan : Skådespel i fem akter (1920) – The Swedish Film Database».
# Ignicocs

Ignicoccus és un gènere d'Archaea que viu en fumaroles hidrotermals marines. Va ser descobert a Kolbeinsey al nord d'Islàndia i a l'Oceà Pacífic el 2000 (Huber et al., 2000).

## Fisiologia

Els Ignicocci viuen en un rang de temperatura de 70–98 °C (òptim al voltant de 90 °C). Aconsegueixen la seva energia per reducció del sofre elemental a sulfur d'hidrogen (Huber et al., 2002). s'ha informat d'una simbiosi o parasitisme únic amb Nanoarchaeum equitans (Huber et al., 2002).

## Referències

* Huber H, Burggraf S, Mayer T, Wyschkony I, Rachel R, Stetter KO Ignicoccus gen. nov., a novel genus of hyperthermophilic, chemolithoautotrophic Archaea, represented by two new species, Ignicoccus islandicus sp nov and Ignicoccus pacificus sp nov. and Ignicoccus pacificus sp. nov, Int J Syst Evol Microbiol. 2000 Nov;50 Pt 6:2093-100
* Rachel R, Wyschkony I, Riehl S, Huber H «The ultrastructure of Ignicoccus: evidence for a novel outer membrane and for intracellular vesicle budding in an archaeon». Archaea, 1, 1, 3-2002, pàg. 9–18. DOI: 10.1155/2002/307480. PMC: 2685547. PMID: 15803654.
* Huber H, Hohn MJ, Rachel R, Fuchs T, Wimmer VC, Stetter KO. A new phylum of Archaea represented by a nanosized hyperthermophilic symbiont, Nature, 417(6884):27-8, 2002
* Huber, Harald; Kueper, Ulf; Daxer, Stefanie; Rachel, Reinhard «The unusual cell biology of the hyperthermophilic Crenarchaeon Ignicoccus hospitalis». Antonie van Leeuwenhoek, 102, 2, 8-2012, pàg. 203-219. DOI: 10.1007/s10482-012-9748-5 [Consulta: 13 novembre 2014].
* Nass, Bastian; Poll, Uwe; Langer, Julian David; Kreuter, Lydia; Kuper, Ulf; Flechsler, Jennifer; Heimerl, Thomas; Rachel, Rachel; Huber, Harald «Three multihaem cytochromes c from the hyperthermophilic archaeon Ignicoccus hospitalis: purification, properties and localization». Microbiology, 160, Pt_6, 2014, pàg. 1278–1289. DOI: 10.1099/mic.0.077792-0. PMID: 24705227.